Ριβελίνο

Ο Ρομπέρτο Ριβελίνο (Roberto Rivellino, γεννήθηκε 1 Ιανουαρίου 1946) είναι Βραζιλιάνος πρώην διεθνής ποδοσφαιριστής, ο οποίος αγωνιζόταν ως επιθετικός μέσος. Ήταν ένας από τους καλύτερους παίκτες της εθνικής ομάδας της Βραζιλίας στο Παγκόσμιο Κύπελλο του 1970.

Βιογραφία
Γιος Ιταλών μεταναστών από τη Μακιαγκοντένα (Ιζέρνια), έγινε γνωστός για το μεγάλο μουστάκι του, τα φαλτσαριστά στημένα χτυπήματα, τα μακρινά σουτ, τις πάσες ακριβείας και τον έλεγχο της μπάλας με το επιδέξιο αριστερό του πόδι. Τελειοποίησε την κίνηση γνωστή ως φλιπ-φλαπ, την οποία στη συνέχεια αντέγραψαν ο Ρομάριο, ο Ρονάλντο, ο Ροναλντίνιο και ο Κριστιάνο Ρονάλντο. Θεωρείται ένας από τους καλύτερους μέσους της γενιάς του και ένας από τους κορυφαίους Βραζιλιάνους ποδοσφαιριστές όλων των εποχών. 

Σε επίπεδο συλλόγων, ο Ριβελίνο αγωνίστηκε κυρίως με την Κορίνθιανς, με 70 γκολ σε 236 αγώνες πρωταθλήματος σε 9 αγωνιστικές περιόδους, χωρίς να γνωρίσει αξιοσημείωτες επιτυχίες καθώς η περίοδος εκείνη χαρακτηρίζονταν από σημαντική κάμψη της ομάδας. Αργότερα αγωνίστηκε στη Φλουμινένσε όπου κέρδισε συλλογική επιτυχία και έκλεισε τη σταδιοδρομία του στη Σαουδική Αραβία και την Αλ Χιλάλ.

Με την εθνική ομάδα της Βραζιλίας είχε 92 συμμετοχές και 26 γκολ και εκπροσώπησε τη Βραζιλία σε τρία Παγκόσμια Κύπελλα (1970, 1974, 1978) με διασημότερη την εμφάνισή του στο Παγκόσμιο Κύπελλο του 1970, στην ομάδα που συχνά χαρακτηρίζεται ως η καλύτερη ομάδα όλων των εποχών σε μια διοργάνωση. Σε εκείνο τη διοργάνωση σκόραρε τρεις φορές, με πιο διάσημο γκολ το δυνατό απευθείας χτύπημα φάουλ κατά της Τσεχοσλοβακίας. Στη διοργάνωση του 1974 ήταν στην τέταρτη θέση πραγματοποιώντας καλές εμφανίσεις σε αντίθεση με την εθνική που οι πολλές διαφοροποιήσεις από την ομάδα του 1970 ήταν πολύ μέτρια, ενώ το 1978 στη τρίτη.

Ο Ντιέγκο Μαραντόνα είπε ότι ο Ριβελίνιο ήταν η μεγαλύτερη έμπνευσή του. Το περιοδικό World Soccer τον συμπεριέλαβε στους 100 καλύτερους ποδοσφαιριστές του 20ού αιώνα (38ο). Το 2004 χαρακτηρίστηκε από τον Πελέ στο FIFA 100 ως ένα από τους 125 καλύτερους ζώντες παίκτες.

Μετά από ένα σύντομο διάστημα ως προπονητής, εργάζεται στη βραζιλιάνικη το τηλεόραση.

Τίτλοι και διακρίσεις
Κορίνθιανς
 Τουρνουά Ρίο - Σάο Πάολο : 1966
Φλουμινένσε
 Καμπεονάτο Καριόκα (2) : 1975, 1976
Αλ Χιλάλ
 Κύπελλο βασιλιά (Σαουδική Αραβία) : 1980Βραζιλία Παγκόσμιο Κύπελλο : 1970Ατομικές διακρίσεις'	
 Καλύτερη ομάδα Παγκοσμίου Κυπέλλου : 1970
 Καλύτερη ομάδα CONMEBOL : 1973 
 Ασημένια μπάλα Νότιας Αμερικής ποδοσφαιριστής της χρονιάς : 1977
 Χάλκινη μπάλα Νότιας Αμερικής Ποδοσφαιριστής της Χρονιάς (2) : 1973, 1976
 FIFA 100 
 Golden Foot (Football Legend Award): 2005 
 The Best of The Best - Παίκτης του αιώνα: Κορυφαίοι 50 
 World Soccer'' περιοδικό : 38ος καλύτερος παίκτης του 20ού αιώνα
 IFFHS Βραζιλιάνος παίκτης του 20ού αιώνα : 12η θέση
 Hall of Fame Ποδοσφαίρου της Βραζιλίας

Παραπομπές

Εξωτερικοί σύνδεσμοι
 

Βραζιλιάνοι ποδοσφαιριστές
Μέσοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Βραζιλίας
Ποδοσφαιριστές Καμπεονάτο Μπραζιλέιρο Σέριε Α
Ποδοσφαιριστές Σπορτ Κλαμπ Κορίνθιανς Παουλίστα
Ποδοσφαιριστές Φλουμινένσε Φούτμπολ Κλαμπ
Ποδοσφαιριστές Αλ Χιλάλ ΦΚ
Ξένοι ποδοσφαιριστές στη Σαουδική Αραβία 
Ποδοσφαιριστές Παγκοσμίου Κυπέλλου 1970
Ποδοσφαιριστές Παγκοσμίου Κυπέλλου 1974
Ποδοσφαιριστές Παγκοσμίου Κυπέλλου 1978
Παίκτες νικητές Παγκοσμίου Κυπέλλου ποδοσφαίρου FIFA